# **Referat rådmannsutvalget**

|  |  |
| --- | --- |
| Møtested | Lyngdal Postgården |
| Tidspunkt | Dato: 25.01.21  Klokken: 0900 – 1300 |
| Til stede | Jens Arild Johannessen – Kvinesdal  Kjell Olav Hæåk – Lyngdal  Ivan Sagebakken – Hægebostad (deltok under behandling av sak 01-05)  Bernhard Nilsen – Flekkefjord  Aud Sunniva Fuhr - Sirdal  Svein Vangen – Lister IPR |
| Forfall | Ståle Manneråk Kongsvik – Farsund (frem til 1030) Deltok under behandling av sak 06-09. |
| Referat | Rådmannsutvalg 17.11.20 |
| Orienteringssaker | * **Prosjektmidler folkehelse – skjønnsmidler – 40% stilling sammen med Lyngdal (400000,-)**   Prosjektet tar sikte på å utvikle en større samhandlingsstruktur for tverrsektoriell og effektivisert arbeid på regionsnivå, for videre arbeid med folkehelse og sosial bærekraft. Arbeidet vil rette seg primært mot barn og unge. Det vil bli vektlagt arbeid for utsatte grupper, men det vil også være viktig å legge til rette for mer universelle tiltak som reduserer risiko også hos barn og unge som ikke tilhører utsatte grupper. Arbeidet vil ha en utfyllende funksjon mot Lister barnevern, hvor det er planlagt en prosjektstilling om foreldrestøttende tiltak i Lister.   * **Etablering og utvikling av kommunale frisklivs-, lærings- og mestringstilbud (160 000,-)**   + Formålet med prosjektet er å se på mulighetene for en felles frisklivssentral i Lister. Prosjektet kan sees på som et forprosjekt som ser på modellutvikling av frisklivssentralene i regionen, for å se om det er muligheter for å samlokalisere tilbudene. Prosjektet er forankret i Helsenettverket i Lister og Lister interkommunal politiske råd. Det er også forankret i Handlingprogram Lister 2030 under punkt «4.4.1 Styrke et systematisk, tverrsektorielt, regionalt fokus på folkehelse der det jobbes målrettet for familier, barn og unge». * KDU -Agder: v/Bernhard   Via denne [**linken**](http://opengov.cloudapp.net/Meetings/KS/Meetings/Details/1097828) finner dere alle sakene til KDU møtet 21. januar   * Orienteringsmøte: fylkesutvalget og interkommunale politiske råd den 15.2 |
| RMU 01/22 | **Statens hus - Lister**  Som kjent ble Lyngdal tildelt en av fire pilotprosjekt i 2021  Hovedmålet med prosjektet er å styrke det samlede faglige, offentlige kompetansemiljøet i regionen, gjøre det lettere å beholde og rekruttere kompetanse i de statlige etatene og legge bedre til rette for at flere statsetater enn i dag kan rekruttere og tilsette folk desentralisert.  Marius Thoresen er ansatt som prosjektleder og vil gi en orientering om hvilke problemstillinger prosjektet har et særlig fokus på.  **Oppsummering**  Rådmannsutvalget ser positivt på dette prosjektet, og støtter tenkningen knyttet til de ulike delmålene.  Se vedlagte presentasjon |
| RMU 02/22 | **Forankring av prosjektplan «Oppvekstreform Lister 2022 - 2025» v/Bodil Waage Glomsheller og Mette Madsen**  **Mette Madsen er ansatt som prosjektleder, det vil bli en presentasjon og gjennomgang av «Oppvekstreform Lister 2022-2025»**  **Se vedlegg**  **Konklusjon**  Rådmannsutvalget tar presentasjonen til orientering. Videre beslutninger tas av styringsgruppen. |
| RMU 03/22 | **Posisjonering for Havvind og videre satsing**  Mot 2050 planlegges det store utbygginger av offshore havvind globalt og hvor en stor del vil være i Nordsjøbassenget og i norsk farvann. Det gir store muligheter for Agder sin leverandør-industri. Videre vil det gi Agder en mulighet til å etablere en basestasjon for drift, vedlikehold og beredskap etter at Sørlige Nordsjø II er ferdig utbygget.  For Lister vil det nå være avgjørende hvordan vi rigger oss for å kunne ta del i dette store utbyggingsprosjektet.  Arnt Abrahamsen deltar i styringsgruppen for basestasjon Sørlig Nordsjø II, vil orientere om status og fremdrift.  **Konklusjon**  Saken er viktig og av stor betydning for næringslivet i hele regionen. Lister Nyskaping er i ferd med å utarbeide et utkast til prospekt.  Rådmannsutvalget ber om at dette prospektforslaget også inneholder:   * + kostnadsramme   + finansieringsplan   + fordelingsnøkkel   Saken fremmes på fellesmøtet mellom rådmenn og ordførere den 16 februar. |
| RMU 04/22 | **Digital kartløsning for næringsareal**  Arbeidet går fremover med bra fart, og ambisjonen er å slippe løsningen 7. februar.  Vedlagt finner dere en prosjektplan med noen sentrale datoer og aktiviteter på veien mot lansering.  Dere finner også vedlagt en oppdatert beskrivelse av selve registerløsningen, som vi nå er godt i gang å gi opplæring i for kommunene.  Østre Agder og Listerregionen har allerede fått opplæring, så løsningen begynner å få et innhold allerede.  21. januar har fylkeskommunen, via NHO Agder og næringsforeningene i Agder, invitert noen bedrifter til å teste ut løsningen fra et brukerperspektiv.  **Vurdering**  Denne digitale kartløsningen for Agder vil komme som en erstatning fra Arealguiden.no som vi har brukt frem til nå. Den avtalen er nå sagt opp.  Om vi skal få en fullgod uttelling av denne portalen, er det avgjørende viktig at den informasjon og de data som legges inn er så oppdatert som mulig.  Det er lagt opp til en relativt stor fleksibilitet på hvilke informasjon man vil legge inn, og jeg vil anbefale den enkelte kommune å benytte denne muligheten til å ta en systematisk gjennomgang av status på tilgjengelige næringsområder.  Erfaringsmessig vet vi at status på planlagt areal er avgjørende for hvor raskt en eventuell etablering kan gjennomføres.  En systematisk gjennomgang kan også bidra til at regionen sammen kan fronte enkelte arealtyper som setter bestemte krav til lokalisering.  Kartløsning for næringsareal på Agder kan bli et viktig bidrag i markedsføringen av landsdelen og Lister. En forutsetning er at vi bruker den aktivt på alle nivå.  **Konklusjon**  Rådmannsutvalget sluttet seg til vurderingen. Digital kartløsning for Agder vil bli presentert i sin helhet når den foreligger i ferdig utgave. |
| RMU 05/22 | **Høring regionale planer:**  Planprogrammene gjelder disse planene:   * Regional plan for mobilitet for Agder 2023-2033 * Regional plan for senterstruktur og handel i Agder * Regional plan for bolig, areal og transport i Kristiansandsregionen 2023-2050   Se vedlegg  **Vurdering**  Planprogrammene ble drøftet i Lister Plan- og næringsnettverk den 19.11.21. På den bakgrunnen ble vedlagte høringsinnspill utarbeidet og godkjent av nettverket.  **Forslag til vedtak:**  Lister rådmannsutvalg slutter seg til høringsinnspillet fra Lister Plan- og næringsnettverk.  **Konklusjon:**  Rådmannsutvalget slutter seg til høringsinnspillet fra Lister Plan- og næringsnettverk.  Rådmannsutvalget innstiller på at det blir sendt en felles høring fra Lister. |
| RMU 06/22 | **Arkivprosjektet**  På sist møte i rådmannsutvalget konkluderte man med følgende:  *Rådmannsutvalget tar sluttrapporten og anbefalingen til etterretning, og vil drøfte saken i egen kommune før det tas en endelig beslutning for videre prosess.*  *Saken vil bli satt opp på neste møte i rådmannsutvalget.*  Rapporten konkluderte med følgende:   * *En felles arkivløsning begrenses til de kommunene som er med i DDV samarbeidet .* * *Det opprettes en* ***prosjektstilling over to år*** *som skal jobbe for å finne den best mulige løsningen. Prosjektet må avdekke hvilken løsning som er mest hensiktsmessig (vertskommunesamarbeid, IKS eller andre løsninger) for de kommunene som skal inngå i et slikt samarbeid.*   Tilrådning:  Leder av rådmannsutvalget tilrår at rådmannsutvalget går videre med arbeidet med å få en felles løsning og en prosjektstilling på plass.  **Konklusjon:**  Kvinesdal, Flekkefjord, Hægebostad og Farsund er positive til å gå videre med dette prosjektet, men understreket at de gjerne vil utvide mandatet til å omfatte mer enn bare arkiv.  Prosjektet kan bidra til å øke kvaliteten på tjenestene, samtidig som man også vil redusere sårbarheten innenfor de enkelte tjenesteområdene.  Sirdal vil på dette tidspunktet ikke ta stilling til en eventuell deltakelse, men vil komme tilbake med en nærmere avklaring på et senere tidspunkt.  Lyngdal har p.t ikke kapasitet til å gå inn som prosjektdeltaker.  Rådmannsutvalget ber personalnettverket utarbeide en prosjektplan, som inkluderer forslag til prosjektorganisering, finansieringsmodell og flere tjenesteområder (eks regnskap/lønn).  Det er ønskelig med en tilbakemelding innen 01 mars -22 |
| RMU 07/22 | **Justere møteplan**  Usikre tider gjør det krevende å møtes fysisk, noe vi allerede har fått erfart. Fellesmøte mellom ordførere og rådmenn som var planlagt 4-5 januar måtte avlyses, og det har også skjedd andre forskyvninger. Agdermøtet er flyttet til 23 og 24 mai, hvor vi også får en kollisjon.  For å prøve å rasjonalisere på møtedatoer, kan et alternativ være at vi utvider møtet i representantskapet den 8 februar, og bruker deler av dagen til et fellesmøte.  **Konklusjon:**  Det legges opp til felles møte mellom ordførere og rådmenn den 16 februar.  Fokusmøte den 24 mai foreslås flyttet til 14 juni. |
| RMU 08/22 | **Interkommunalt samarbeid om fagkompetanse/personale.**  Av ulike grunner kan det oppstå situasjoner som for en periode vil gjøre det vanskelig å gjennomføre viktige kommunale arbeidsoppgaver/tjenester. Er det mulig å ha en interkommunal beredskapsplan for slike situasjoner?  **Konklusjon:**  Listersamarbeidet har over tid utviklet et godt og nært fagsamarbeid innenfor de fleste tjenesteområder. Det holdes jevnlige nettverksmøter hvor også tjenestetilbud og kapasitet blir tatt opp. Å hjelpe hverandre ut ved akutte situasjoner har derfor så langt vært håndtert på en tilfredsstillende måte.  Styrken i det interkommunalt samarbeidet ligger i det uformelle og kollegiale. Så lenge man klarer å ivareta disse strukturene og gjerne bidrar til en ytterligere styrking, vil man avvente behovet for en egen beredskapsplan. |
| RMU 09/22 | **Eventuelt**   1. **Covi19**   Problemstillinger knyttet til utdeling og fordeling av selvtester ble drøftet. Det forutsettes at dette er en tillitsbasert ordning.   1. **Dekning av utgifter til prosjektleder, jfr sak RMU 02/22**   Dette ble drøftet i møtet.  **Konklusjon:** Utgifter til prosjektlederstillingen dekkes i 2022 innenfor vedtatt budsjettramme for Lister Barnevern, eventuelt merforbruk dekkes av deltakerkommunene iht kostnadsnøkkel i forbindelse med årsavslutning 2022. Lister Barneverns mindreforbruk for 2021 tilbakeføres til deltakerkommunene iht kostnadsnøkkel. |
|  |  |

Svein Vangen

28.01.22

Lister IPR